Η στάση των νηπιαγωγών απέναντι σε παιδιά που βιώνουν άγχος αποχωρισμού και οι στρατηγικές που αναπτύσσουν για τη διαχείριση αντίστοιχων καταστάσεων
Creators: name: Παρασκευοπούλου, Χαρίκλεια Συμεών
Publisher: name: Aristotle University of Thessaloniki
Year: 2020
Subjects: Άγχος αποχωρισμού
Δυσκολίες προσαρμογής
Στρατηγικές αντιμετώπισης
Separation anxiety
Adjustment difficulties
Strategies coping

description: Ο ρόλος και η στάση των νηπιαγωγών στην αντιμετώπιση δυσκολιών προσαρμογής κατά τη διαδικασία της ένταξης στο σχολικό πλαίσιο είναι καθοριστικής σημασίας. Το άγχος αποχωρισμού αποτελεί μια δυσκολία που συχνά βιώνει ένα παιδί κατά την μετάβαση από το στενό οικογενειακό περιβάλλον του σπιτιού στο ευρύτερο κοινωνικό περιβάλλον του σχολείου και την οποία καλείται να αντιμετωπίσει και να διαχειριστεί ο/η νηπιαγωγός αναπτύσσοντας στρατηγικές. Η έγκαιρη και κατάλληλη αναγνώριση, αξιολόγηση και αντιμετώπισή του κρίνεται απαραίτητη και αναγκαία καθώς έχει σημαντικό αντίκτυπο στην κοινωνική, γνωστική και συναισθηματική ανάπτυξη του παιδιού και γενικότερα στην μετέπειτα εξέλιξή του. Εντούτοις όμως, παρά τη σπουδαιότητα της πτυχής των νηπιαγωγών, οι έρευνες που εστιάζουν σε αυτούς είναι πράγματι περιορισμένες. Η παρούσα έρευνα επιδίωξε να μελετήσει τη στάση των νηπιαγωγών απέναντι σε παιδιά που βιώνουν άγχος αποχωρισμού καθώς και τις στρατηγικές που αναπτύσσουν για τη διαχείριση αντίστοιχων καταστάσεων. Ακολουθήθηκε ποσοτική ερευνητική μεθοδολογία, ενώ για τη συλλογή των δεδομένων χρησιμοποιήθηκε ερωτηματολόγιο, το οποίο χορηγήθηκε σε 160 νηπιαγωγούς σε διάφορες περιοχές της Ελλάδας. Συλλογικά, τα ευρήματα παρουσιάζουν τους διαφορετικούς τρόπους με τους οποίους οι νηπιαγωγοί κατανοούν και αντιμετωπίζουν περιπτώσεις παιδιών που βιώνουν άγχος αποχωρισμού κατά την διάρκεια της μεταβατικής διαδικασίας. Ταυτόχρονα αποσκοπούν στο να αποτελέσουν έναυσμα περαιτέρω μελετών επί του θέματος, να αποτελέσουν υλικό συμβολής νέας γνώσης επί των στρατηγικών που αναπτύσσουν οι νηπιαγωγοί για τη διαχείριση του άγχους αποχωρισμού των παιδιών προσχολικής ηλικίας και των δυσκολιών που επιφέρει στην ομαλή προσαρμογή τους, ενώ προβάλλουν επίσης την επιτακτική ανάγκη επιμόρφωσης τους σε σχετικά ζητήματα και την αποτελεσματικότερη υποστήριξή τους.
description: The preschool teacher's role and attitude to coping with difficulties throughout the procedure of integration in the school context is of major importance. The separation anxiety is a difficulty that a child often experiences during the transition from the close family home environment to the wider social school environment and that a preschool teacher is called to face by developing strategies. Its timely and appropriate identification, evaluation and handling are considered essential as they have got an important impact on the child's social, cognitive and emotional development and more generally on his/her further progress. Nevertheless, despite the crucial aspect of the preschool teachers, the research focusing on them is literally limited. The present research aimed at studying the preschool teachers' attitude towards children who experience separation anxiety as well as the strategies that the former develop in order to face similar situations. Quantitative research methodology was applied, whereas, for the selection of the data, a questionnaire, which was given to preschool teachers in different areas of Greece, was used. On the whole, the findings present the different ways in which preschool teachers comprehend and deal with cases of children that experience separation anxiety during the transitional process. At the same time, they [the findings] aim at triggering further studies on the issue, at being material of contribution to new knowledge of the strategies that preschool teachers elaborate for the management of preschool children's separation anxiety and of the difficulties that it [separation anxiety] causes in their smooth adaptation while introducing the imperative necessity of preschool teachers' reeducation on relative issues and their more efficient support.